A blue flag with yellow stars

Description automatically generated

**Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.9. pasākuma “Pēcdoktorantūras pētījumi”**

**PĒTNIECĪBAS PIETEIKUMU TREŠĀS ATLASES KĀRTAS NOLIKUMS**

**AR SAIMNIECISKO DARBĪBU SAISTĪTIEM PĒTNIECĪBAS PIETEIKUMIEM**

|  |  |
| --- | --- |
| **Specifiskā atbalsta mērķa pasākuma īstenošanu reglamentējošie Ministru kabineta noteikumi:** | Ministru kabineta 2024. gada 9. janvāra noteikumi Nr. 35 “Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.9. pasākuma "Pēcdoktorantūras pētījumi" īstenošanas noteikumi” (turpmāk – pasākuma MK noteikumi). |
| **Finansējuma apmērs:** | Pasākuma ietvaros pieejamais kopējais finansējums ir 44 440 611 euro, tai skaitā Eiropas Reģionālās attīstības fonda finansējums – 37 774 519 euro, valsts budžeta līdzfinansējums – 4 797 862 euro un privātais līdzfinansējums – 1 868 230  euro.  Pētniecības pieteikumu trešās atlases kārtas ietvaros pieejamais kopējais attiecināmais finansējums ir 3 847 200 euro.  **Pētniecības pieteikumu trešās atlases kārtas ietvaros tiek atbalstīta tikai ar saimniecisko darbību saistītu pētniecības pieteikumu īstenošana.**  Visas programmas īstenošanas laikā fundamentālo pētījumu īstenošanai plānotais finansējuma apmērs nepārsniedz 20 procentu no MK noteikumu 13.punktā noteiktā apmēra. |
| **Pētniecības pieteikumu iesniegumu atlases īstenošanas veids:** | Atklāta pētniecības pieteikumu iesniegumu atlase |
| **Pētniecības pieteikumu iesniegšanas termiņš:** | No **2025. gada 19. maija** līdz **2025. gada 18. jūlijam plkst. 17:00** |
| **Pētniecības pieteikuma iesniedzējs:** | Pētniecības pieteikumu īsteno:   * **Latvijas Republikas Uzņēmumu reģistrā reģistrēts sīkais (mikro), mazais, vidējais vai lielais komersants** vai * **zinātniskā institūcija, kas neatbilst pētniecības organizācijas definīcijai**, vai * **zinātniskā institūcija, kura atbilst pētniecības organizācijas definīcijai** un iesniedz ar saimniecisko darbību saistītu pētniecības pieteikumu kā pētniecības organizācijas saimnieciskās darbības daļu. Šādā gadījumā zinātniskā institūcija pētniecības pieteikumu uzskaita kā zinātniskās institūcijas saimniecisko darbību. Pētniecības pieteikumā īsteno saimnieciskas darbības. |
| **Pētniecības pieteikuma veids:** | Ar saimniecisko darbību saistīts pētniecības pieteikums |
| **Pētniecības pieteikuma kategorija:** | Fundamentāls vai rūpniecisks pētniecības pieteikums |

1. **NOSACĪJUMI**

1.1. Pasākuma ietvaros pieejamais kopējais finansējums ir 44 440 611 euro, tai skaitā Eiropas Reģionālās attīstības fonda finansējums – 37 774 519 euro, valsts budžeta līdzfinansējums – 4 797 862 euro un privātais līdzfinansējums – 1 868 230 euro.

1.2. Pētniecības pieteikumu trešās atlases kārtas ietvaros pieejamais kopējais attiecināmais finansējums ir 3 847 200 euro**.**

1.3. Pētniecības pieteikumu trešajā atlases kārtā tiek atbalstīti tikai ar saimniecisko darbību saistīti pētniecības pieteikumi (turpmāk - pētniecības pieteikums), kurus īsteno Latvijas Republikas Uzņēmumu reģistrā reģistrēts sīkais (mikro), mazais, vidējais vai lielais komersants vai zinātniskā institūcija, kas neatbilst pētniecības organizācijas definīcijai, vai zinātniskā institūcija, kura atbilst pētniecības organizācijas definīcijai, kas ar saimniecisko darbību saistītu pētniecības pieteikumu iesniedz kā pētniecības organizācijas saimnieciskās darbības daļu. Šādā gadījumā zinātniskā institūcija pētniecības pieteikumu uzskaita kā zinātniskās institūcijas saimniecisko darbību.

1.4. Pētniecības pieteikumu trešajā atlases kārtā īsteno saimnieciskas darbības pētniecības pieteikumus un ar saimniecisko darbību nesaistītu pētniecības pieteikumu īstenošana netiek atbalstīta.

1.5. Ja ar saimniecisko darbību saistītu pētniecības pieteikumu īstenošanai trešās atlases kārtas ietvaros pieejamais finansējums netiek apgūts, tas novirzāms uz nākamajām atlases kārtām.

1.6.Pētniecības pieteikuma maksimālais pieļaujamais kopējais attiecināmais finansējums ir 192 360 euro, bet maksimālais īstenošanas periods – 36 mēneši, bet ne ilgāk kā līdz 2029. gada 30. jūnijam. Pētniecības pieteikuma iesniedzējs nodrošina sasniegto rezultātu ilgtspēju vismaz vienu gadu pēc pētniecības pieteikuma īstenošanas beigām, tai skaitā pētniecības virziena attīstību un pētniecības pieteikuma ietvaros izveidotās darbavietas ilgtspēju (ja attiecināms).

1.7. Pētniecības pieteikuma iesniedzējs pētniecības pieteikuma īstenošanu uzsāk ne vēlāk kā sešu mēnešu laikā pēc lēmuma par pētniecības pieteikuma iesnieguma apstiprināšanas vai apstiprināšanas ar nosacījumu (ja attiecināms) pieņemšanas.

1.8. Ar saimniecisko darbību saistīta pētniecības pieteikuma izmaksas ietver šādas pētniecības pieteikuma attiecināmo izmaksu pozīcijas:

1.8.1. personāla izmaksas: pētnieki, tehniskie un citi palīgdarbinieki, ciktāl tie nodarbināti pētniecības pieteikuma īstenošanā, ievērojot pieļaujamās publiskā finansējuma atbalsta intensitātes;

* + 1. izmaksas par instrumentiem un aprīkojumu, ciktāl un cik ilgi tos izmanto pētniecības pieteikuma īstenošanā, kas ietver zinātniskā aprīkojuma un iekārtu (pamatlīdzekļi) izmaksas. Ja šo aprīkojumu un iekārtu lietošanas laiks pētniecības pieteikumā neaptver visu amortizācijas periodu, par attiecināmām uzskata tikai tās amortizācijas izmaksas, kas aptver laikposmu, kad aprīkojums un iekārtas izmantotas pētniecības pieteikumā, un kas ir aprēķinātas saskaņā ar labu grāmatvedības praksi;
    2. izmaksas par līgumpētījumiem, zināšanām un patentiem, kas iegādāti vai kuru licences saņemtas no ārējiem avotiem godīgas konkurences apstākļos, kā arī izmaksas par konsultantu pakalpojumiem un līdzvērtīgiem pakalpojumiem, kas izmantoti vienīgi pētniecības pieteikuma īstenošanas mērķiem;
    3. papildu netiešās izmaksas un citi darbības izdevumi, tostarp materiālu, piederumu un līdzīgu produktu izmaksas, kas radušās tieši pētniecības pieteikuma īstenošanas rezultātā, piemēram, ķimikālijas, laboratorijas trauki, medikamenti, ciktāl un cik ilgi tos izmanto projektā, kā arī to iegādes un piegādes izmaksas, kas ir uzskaitītas saskaņā ar grāmatvedības uzskaiti reglamentējošajiem normatīvajiem aktiem un ir tieši attiecināmas uz pētniecības pieteikuma īstenošanu;
    4. izmaksas par patentu un citu nemateriālo aktīvu iegūšanu, apstiprināšanu un aizstāvēšanu (izņemot lielos komersantus);
    5. mācību personāla un apmācāmo darbības izmaksas, kas ir tieši saistītas ar pētniecības pieteikuma īstenošanu;
    6. apmācāmā personāla izmaksas un vispārējās netiešās izmaksas (administratīvās izmaksas, īre, papildu izmaksas) par tām stundām, kurās apmācāmie piedalās mācībās.
  1. Publiskā finansējuma intensitāte ar saimniecisku darbību saistītu pētījumu veikšanai:

1.9.1. fundamentālo pētījumu īstenošanai 85 procenti;

1.9.2. rūpniecisko pētījumu īstenošanai:

* 70 procenti pētniecības pieteikuma iesniedzējam, kas atbilst sīkā (mikro) vai mazā komersanta definīcijai;
* 60 procenti pētniecības pieteikuma iesniedzējam, kas atbilst vidējā komersanta definīcijai;
* 50 procenti pētniecības pieteikuma iesniedzējam, kas atbilst lielā komersanta definīcijai.
  1. Rūpniecisko pētniecības pieteikumu īstenošanai paredzēto publiskā finansējuma atbalsta intensitāti var palielināt par 15 procentpunktiem no pētniecības pieteikuma kopējām attiecināmajām izmaksām, nepārsniedzot 80 procentus no pētniecības pieteikuma kopējām attiecināmajām izmaksām, ja rūpnieciskajiem pētniecības pieteikumiem tiek nodrošināta pētniecības rezultātu publiska pieejamība vismaz vienā no šādiem veidiem – pētniecības rezultātu izplatīšana tehniskās un zinātniskās konferencēs un publiski pieejamās krātuvēs (datubāzes), bezmaksas programmatūras pieejamība.
  2. Ar tehnoloģiju tiesību aizsardzību saistītas izmaksas var saņemt pētniecības pieteikuma iesniedzējs, kas atbilst sīkā (mikro), mazā vai vidējā komersanta definīcijai, ja īsteno ar saimniecisku darbību saistītu pētniecības pieteikumu. Pieļaujamā publiskā atbalsta intensitāte tehnoloģiju tiesību aizsardzības atbalstam ir 50 procenti;
  3. Ar mācībām saistītas izmaksas var saņemt:
* 70 procentu apmērā, ja pētniecības pieteikuma iesniedzējs atbilst sīkā (mikro) vai mazā komersanta definīcijai;
* 60 procentu apmērā, ja pētniecības pieteikuma iesniedzējs atbilst vidējā komersanta definīcijai, un mācības tiek nodrošinātas strādājošām personām ar invaliditāti vai nelabvēlīgā situācijā esošiem darba ņēmējiem;
* 50 procentu apmērā, ja pētniecības pieteikuma iesniedzējs atbilst lielā komersanta definīcijai.
  1. Pētniecības pieteikuma izmaksas ir attiecināmas ne agrāk kā no pētniecības pieteikuma īstenošanas uzsākšanas brīža.

1. **PRASĪBAS PĒTNIECĪBAS PIETEIKUMA IESNIEDZĒJAM UN SADARBĪBAS PARTNERIEM** 
   1. Pētniecības pieteikuma iesniedzējs irLatvijas Republikas Uzņēmumu reģistrā reģistrēts sīkais (mikro), mazais, vidējais vai lielais komersants, vai zinātniskā institūcija, kas neatbilst pētniecības organizācijas definīcijai, vai zinātniskā institūcija, kura atbilst pētniecības organizācijas definīcijai, bet ar saimniecisko darbību saistītu pētniecības pieteikumu iesniedz kā pētniecības organizācijas saimnieciskās darbības daļu, kas nodibina darba tiesiskās attiecības ar pēcdoktorantu, kura doktora zinātniskais grāds/zinātnes doktora grāds iegūts ne vairāk kā 10 gadus pirms pētniecības pieteikuma iesniegšanas termiņa (turpmāk- pēcdoktorants), un nodrošina pieeju infrastruktūrai un cilvēkresursiem pētniecības pieteikuma ietvaros nepieciešamo pētījumu īstenošanai.
   2. Pētniecības pieteikumu var īstenot individuāli vai partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem. Sadarbības partneris var gūt ekonomiskās priekšrocības un intelektuālā īpašuma tiesības proporcionāli katra sadarbības partnera ieguldījumam pētniecības pieteikuma īstenošanā.
   3. Ja pētniecības pieteikums tiek īstenots partnerībā ar sadarbības partneri, pēc pētniecības pieteikuma apstiprināšanas pētniecības pieteikuma iesniedzējs un sadarbības partneris noslēdz sadarbības līgumu, paredzot tajā saturiskās, tehniskās un finansiālās sadarbības nosacījumus, pušu tiesības, pienākumus un atbildību, kā arī tiesības uz pētniecības pieteikuma rezultātiem (tai skaitā intelektuālā īpašuma tiesības) proporcionāli katra sadarbības partnera ieguldījumam pētniecības pieteikuma īstenošanā, un piekļuvi sadarbības partnera infrastruktūrai un citiem resursiem pētniecības pieteikuma ietvaros nepieciešamo pētījumu īstenošanai.
   4. Pētniecības pieteikuma iesniedzējam un sadarbības partnerim (ja tas ir komersants un tas sadarbības rezultātā gūst labumu) tiek izvirzītas šādas prasības:
      1. uz tiem neattiecas līdzekļu atgūšanas rīkojums atbalsta shēmām, no kurām nav īpaši izslēgti individuāla atbalsta maksājumi uzņēmumam, uz kuru attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts atzīts par nelikumīgu un nesaderīgu ar iekšējo tirgu, izņemot atbalsta shēmas atsevišķu dabas katastrofu radīto zaudējumu atlīdzināšanai un tiek vērtēts uzņēmuma grupas līmenī (atbilstoši Komisijas regulas Nr. 651/2014 1. panta 4.punkta "a" apakšpunktam);
      2. tie nav uzskatāmi par finansiālās grūtības nonākušiem atbilstoši pasākuma MK noteikumu 2.7. apakšpunktam, un tiek iesniegts apliecinājums par atbilstību Komisijas regulas Nr. 651/2014 2. panta 18. punkta "c" apakšpunktam (Pielikums Nr.11), kas tiek vērtēts uzņēmuma grupas līmenī (nav attiecināms, ja atbalsts tiek sniegts saskaņā ar Eiropas Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 2023/2831);

2.4.3. ja pētniecības pieteikuma iesniedzējs veic gan saimnieciskas darbības, gan darbības, kurām nav saimnieciska rakstura, tas nodala darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu;

2.4.4. uz pētniecības pieteikuma iesniedzēju nav attiecināmi Eiropas Savienības fondu 2021.-2027. gada plānošanas perioda vadības likuma 22. pantā noteiktie pētniecības pieteikuma iesniedzēja izslēgšanas noteikumi.

* 1. Ar saimniecisko darbību saistītam pētniecības pieteikumam atbalstu sniedz pārredzamu atbalsta kategoriju veidā (dotācija) un to sniedz:

2.5.1. LZP saskaņā ar Komisijas regulu Nr. [2023/2831](http://eur-lex.europa.eu/eli/reg/2023/2831/oj/?locale=LV) un normatīvajiem aktiem par d*e* *minimis*atbalsta uzskaites un piešķiršanas kārtību vai

2.5.2. Centrālā finanšu un līgumu aģentūra saskaņā ar Komisijas regulu Nr. [651/2014](http://eur-lex.europa.eu/eli/reg/2014/651/oj/?locale=LV).

1. **ATBALSTĀMĀS DARBĪBAS UN IZMAKSAS**

3.1. Pētniecības pieteikuma ietvaros ir atbalstāmas darbības, kas noteiktas pasākuma MK noteikumu 45. punktā un ir atbalstāmi tikai tādi pētniecības pieteikumi, kas sniedz ieguldījumu [Latvijas Viedās specializācijas stratēģijas](https://www.izm.gov.lv/sites/izm/files/ekosist_kopsavilkums_ris31.pdf) mērķu sasniegšanā vai specializācijas jomu attīstībā, tai skaitā starpdisciplināri pētniecības pieteikumi, kas atbilst vismaz vienai no definētajām Latvijas viedās specializācijas jomām:

3.1.1. Zināšanu ietilpīga bioekonomika;

3.1.2. Biomedicīna, medicīnas tehnoloģijas, farmācija;

3.1.3. Fotonika un viedie materiāli, tehnoloģijas un inženiersistēmas;

3.1.4. Viedā enerģētika un mobilitāte;

3.1.5. Informācijas un komunikācijas tehnoloģijas.

3.2. Pētniecības pieteikumā plāno izmaksas atbilstoši pasākuma MK noteikumu 74. – 76. punktā noteiktajam.

1. **PĒTNIECĪBAS PIETEIKUMA NOFORMĒŠANAS UN IESNIEGŠANAS KĀRTĪBA**

4.1. Pētniecības pieteikums sastāv no pētniecības pieteikuma veidlapas, kura elektroniski aizpildāma un iesniedzama pēcdoktorantūras pētniecības informācijas sistēmā (turpmāk – Postdoc informācijas sistēma), un tās pielikumiem:

* + 1. 1.pielikums - “Pētniecības pieteikuma iesniedzēja apliecinājums” (atbilstoši atlases nolikuma “Pētniecības pieteikuma iesnieguma aizpildīšanas metodika” 1. pielikumā pievienotajai veidlapai);
    2. 2. pielikums - “Pēcdoktoranta diploma par doktora zinātniskā grāda/ zinātnes doktora grāda iegūšanu kopija *(iegūts ne vairāk kā 10 gadus pirms pētniecības pieteikuma iesniegšanas termiņa)*”;
    3. 3. pielikums - “Pēcdoktoranta dzīves gājuma apraksts (CV) (sagatavojams angļu valodā)”;
    4. 4.pielikums - “Zinātniskais apraksts/Research project proposal” (aizpildāms angļu valodā) (atbilstoši atlases nolikuma “Pētniecības pieteikuma iesnieguma aizpildīšanas metodika” 2. pielikumā pievienotajai veidlapai);
    5. 5.pielikums - “Pēcdoktoranta apliecinājums par dubultfinansējumu” (atbilstoši atlases nolikuma “Pētniecības pieteikuma iesnieguma aizpildīšanas metodika” 3. pielikumā pievienotajai veidlapai);
    6. 6.pielikums - deklarācija par komercsabiedrības atbilstību mazajai (sīkajai) vai vidējai komercsabiedrībai un tās pielikums, ja iesniedzējkomercsabiedrībai ir vismaz viena partnerkomercsabiedrība vai saistīta komercsabiedrība (atbilstoši atlases nolikuma “Pētniecības pieteikuma iesnieguma aizpildīšanas metodika” 4. pielikumā un 4.1.pielikumā pievienotajai veidlapai);
    7. 7. pielikums, ņemot vērā atbalsta veidu:
       1. 7.a pielikums- pamatojums par pētniecības pieteikuma ietvaros plānotā publiskā atbalsta stimulējošo ietekmi atbilstoši Komisijas regulas Nr. 651/2014 6. panta 2. un 3. punkta prasībām (atbilstoši atlases nolikuma “Pētniecības pieteikuma veidlapa un tās pielikumi” 5. pielikumā pievienotajai veidlapai) *(ja izvēlas 651/2014 EK regulas komercdarbības atbalstu);*
       2. 7.b pielikums - VID elektroniskajā datu bāzē EDS sagatavotās *de minimis*uzskaites veidlapas izdruka *(ja izvēlas de minimis atbalstu)*;
    8. 8.pielikums - pēdējais gada pārskats, kurš iesniegts saskaņā ar normatīvo aktu prasībām (attiecināms, ja ar saimniecisku darbību saistītu pētniecības pieteikumu iesniedz privāto tiesību subjekts) vai operatīvais starpperiodu pārskats, kas nav vecāks par vienu mēnesi pirms pētniecības pieteikuma iesniegšanas dienas, ko apstiprinājis zvērināts revidents (attiecināms, ja ar saimniecisku darbību saistītu pētniecības pieteikumu iesniedz privāto tiesību subjekts, kam nav pieejams pēdējais gada pārskats);
    9. 9.pielikums - pētniecības pieteikuma iesniedzēja finanšu vadības un grāmatvedības politika;
    10. 10.pielikums - vienošanās/nodomu protokols starp pēcdoktorantu un organizāciju brīvā formā, kas apliecina pēcdoktoranta un organizācijas plānoto sadarbību pētniecības pieteikuma ietvaros, ja tas tiks apstiprināts, norādot plānoto darba slodzi 1PLE apmērā, darba līguma termiņu u.c. nosacījumus, par kuriem pētniecības pieteikuma iesniedzējs ir vienojies ar pēcdoktorantu (piemēram, pētniecības pieteikuma saturu, tehniskās un finansiālās sadarbības nosacījumiem, pušu tiesībām, pienākumiem un atbildību, un pētniecības pieteikuma rezultātu izmantošanas, ieviešanas un komercializācijas nosacījumiem u.c.);
    11. pilnvara vai organizācijas iekšējs normatīvais akts, kas apliecina pilnvarojumu parakstīt pētniecības pieteikuma iesniegumu (attiecināms, ja pētniecības pieteikuma iesniegumu paraksta persona, kas nav organizācijas vadītājs vai viņa vietnieks) *(ja attiecināms)*;
    12. dokumentu tulkojums, t.sk. doktora zinātniskā grāda/ zinātnes doktora grāda diplomam, ja tas nav izdots latviešu vai angļu valodā *(ja attiecināms)*.
  1. Lai nodrošinātu kvalitatīvu pētniecības pieteikuma veidlapas aizpildīšanu, jāizmanto pētniecības pieteikuma veidlapas aizpildīšanas metodika (atlases nolikuma 1. pielikums)*.*
  2. Pētniecības pieteikuma iesniedzējs pētniecības pieteikumu sagatavo un iesniedz Postdoc informācijas sistēmā līdz trešās atlases kārtas iesniegšanas termiņam.
  3. Pētniecības pieteikuma iesniegumu un tā pielikumus apstiprina pētniecības pieteikuma iesniedzēja atbildīgā persona vai tās pilnvarota persona, kas saņēmusi pieeju Postdoc informācijas sistēmai saskaņā ar nolikumā 5.2. noteikto kārtību.
  4. Pētniecības pieteikuma pielikumus paraksta pētniecības pieteikuma iesniedzēja atbildīgā amatpersona vai tās pilnvarota persona ar drošu elektronisko parakstu, kas satur laika zīmogu (izņemot CV u.c. dokumenti, kas neparedz paraksttiesīgās personas drošu elektronisko parakstu). Pēcdoktoranta apliecinājumus paraksta pēcdoktorants ar drošu elektronisko parakstu, kas satur laika zīmogu.
  5. Personas, kura paraksta pētniecības pieteikuma iesniegumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja pētniecības pieteikuma iesniegumu paraksta pētniecības pieteikuma iesniedzēja pilnvarota persona, pievieno attiecīgu dokumentu par konkrētai personai izdotu pilnvarojumu.
  6. Pētniecības pieteikuma iesniegumu sagatavo latviešu valodā, izņemot 4.pielikumu “Zinātniskais apraksts/Research proposal” un 3. pielikumu “Pēcdoktoranta dzīves gājuma apraksts (CV), kas sagatavojami angļu valodā.
  7. Pētniecības pieteikuma iesniegumā summas norāda *euro* ar precizitāti līdz 2 zīmēm aiz komata.
  8. Gadījumā, ja pētniecības pieteikuma satura veidošanā ir izmantots mākslīgais intelekts (turpmāk -MI), pētniecības pieteikuma iesniedzējam ir pienākums to norādīt “Zinātniskais apraksts/Research project proposal”, tostarp, aprakstot, kādi MI rīki izmantoti projekta iesnieguma satura veidošanā un kādā apmērā un kādā kontekstā tas tiek izmantots.
  9. Pētniecības pieteikuma iesniedzējs ir atbildīgs par pētniecības pieteikuma sagatavošanas procesā izmantotā ģeneratīvā MI satura izmantošanu, tostarp, izvirzītajiem pētniecības jautājumiem, izstrādāto metodoloģiju, satura strukturēšanu, kā arī rezultātu interpretāciju un izvērtēšanu.
  10. Pētniecības pieteikuma iesniedzējam ir pienākums nodrošināt zinātnisko pētījumu un apgalvojumu uzticamību, un tas ir atbildīgs par pētniecības pieteikuma apraksta satura oriģinalitāti un faktu patiesumu.
  11. Pētniecības pieteikuma iesniedzējs, izmantojot MI risinājumus, ir atbildīgs par:
      1. personas datus saturošas, sensitīvas un/vai konfidenciālas informācijas nesniegšanu trešo pušu MI sistēmām,
      2. aizspriedumu un stereotipu saturošas un/vai aizskarošas informācijas neesamību MI radītajā saturā,
      3. MI radītā satura uzticamību.

**5. PĒTNIECĪBAS PIETEIKUMA IESNIEGŠANAS KĀRTĪBA**

5.1. Latvijas Zinātnes padome (turpmāk – LZP) izsludina atklātu pētniecības pieteikumu trešo atlases kārtu, publicējot oficiālajā izdevumā “Latvijas Vēstnesis”, Eiropas Komisijas portālā “Euraxess” un Izglītības un zinātnes ministrijas tīmekļa vietnē (www.izm.gov.lv) paziņojumu par pētniecības pieteikumu iesniegšanu.

5.2. Pētniecības pieteikumu iesniedz Postdoc informācijas sistēmā: [https://Postdoc.lzp.gov.lv](https://postdoc.lzp.gov.lv). **Pētniecības pieteikuma iesnieguma atbildīgā persona vai tā pilnvarota persona ne mazāk kā 2 nedēļas pirms pētniecības pieteikuma iesniegšanas termiņa beigām noslēdz līgumu par Postdoc informācijas sistēmas lietošanu.** Lai noslēgtu līgumu, pētniecības pieteikuma iesniedzējs aizpilda līguma veidlapu, kas pieejama LZP tīmekļa vietnē [www.lzp.gov.lv](http://www.lzp.gov.lv) un to ar elektronisko parakstu parakstītu nosūta uz [pasts@lzp.gov.lv](mailto:pasts@lzp.gov.lv) ar norādi “Līgums par Postdoc informācijas sistēmas lietošanu”.

5.3. Pētniecības pieteikumu iesniedz līdz to iesniegšanas termiņam. Ja pētniecības pieteikums tiek iesniegts pēc pētniecības pieteikumu trešās atlases kārtas iesniegšanas termiņam, tas netiek vērtēts un pētniecības pieteikuma iesniedzējs saņem LZP paziņojumu par atteikumu vērtēt pētniecības pieteikumu.

5.4. Pēc atbildīgās amatpersonas pētniecības pieteikuma iesniegšanas Postdoc informācijas sistēmā, pētniecības pieteikumā izmaiņu veikšana vairs nav atļauta.

**6. PĒTNIECĪBAS PIETEIKUMU VĒRTĒŠANAS KĀRTĪBA**

* 1. Pētniecības pieteikumu vērtēšanai LZP izveido pētniecības pieteikumu vērtēšanas komisiju (turpmāk – vērtēšanas komisija).
  2. Vērtēšanas komisijā ir septiņi komisijas locekļi. Vērtēšanas komisijas sastāvā iekļauj pārstāvjus no Izglītības un zinātnes ministrijas kā atbildīgās iestādes un nozaru ministriju pārstāvjus.
  3. Vērtēšanas komisija darbojas saskaņā ar pētniecības pieteikumu vērtēšanas komisijas reglamentu, kuru pēc saskaņošanas ar Izglītības un zinātnes ministriju apstiprina LZP.
  4. Vērtēšanas komisijas locekļi savā darbībā ievēro Latvijas Republikas un Eiropas Savienības normatīvos aktus un ir atbildīgi par pētniecības pieteikumu savlaicīgu, objektīvu un rūpīgu izvērtēšanu atbilstoši atlases nolikuma 2.2. pielikumā “Pētniecības pieteikumu administratīvās un atbilstības rādītāju kvalitātes vērtēšanas metodiku” iekļautajiem pētniecības pieteikumu vērtēšanas kritērijiem, kā arī par konfidencialitātes ievērošanu. Vērtēšanas komisijas sastāva izveidē ievēro likuma “Par interešu konflikta novēršanu valsts amatpersonu darbībā” un Regulas 2018/1046[[1]](#footnote-2) 61. pantā noteikto.
  5. Pētniecības pieteikumu administratīvās un atbilstības rādītāju kvalitātes vērtēšanu veic LZP darbinieki un vērtēšanas komisija izmantojot atlases nolikuma 2.2.pielikumu “Pētniecības pieteikumu administratīvās un atbilstības rādītāju kvalitātes vērtēšanas metodiku”, sniedzot vērtējumu katram kritērijam un norādot pamatojumu vērtējumam gadījumos, ja vērtējums kritērijā ir “Nē” vai “Jā ar nosacījumu”.
  6. Pētniecības pieteikumu zinātniskās kvalitātes vērtēšanai LZP organizē pētniecības pieteikumu zinātniskās kvalitātes starptautisku novērtēšanu, piesaistot ārvalstu zinātnisko ekspertu datubāzēs iekļautus ekspertus un piemērojot Eiropas Savienības pētniecības un inovāciju pamatprogrammas "Apvārsnis Eiropa" Marijas Sklodovskas-Kirī programmas "Pēcdoktorantūras stipendijas" vērtēšanas pieeju un principus. Vērtēšanai ārvalstu eksperti izmanto atlases nolikuma 2.3. pielikumu “Pētniecības pieteikumu zinātniskās kvalitātes vērtēšanas vadlīnijas un kritērijus” , sniedzot vērtējumu un vērtējumu pamatojošus komentārus.
  7. Kopējais zinātniskās kvalitātes vērtēšanas maksimālais iegūstamais punktu skaits par pētniecības pieteikumu pēc koeficientu pārrēķina ir 5 punkti.
  8. Vērtēšanas komisija sēdē izvērtē pētniecības pieteikumu un pieņem lēmumu par pētniecības pieteikumu zinātniskās kvalitātes vērtēšanas rezultātiem un pētniecības pieteikuma apstiprināšanu, apstiprināšanu ar nosacījumu vai noraidīšanu.
  9. Vērtēšanas komisijas atzinums tiek atspoguļots LZP lēmumā.
  10. Pēc vērtēšanas noslēguma vērtēšanas komisija apstiprina vērtēšanas rezultātus, kas tiek apkopoti iesakāmo pētniecības pieteikumu sarakstos:
      1. atbalstāmie pētniecības pieteikumi;
      2. rezerves pētniecības pieteikumu pētījumi (ja attiecināms);
      3. noraidāmie pētniecības pieteikumi (ja attiecināms).
  11. Ja pētniecības pieteikums apstiprināms ar nosacījumu, LZP lēmumā norāda nosacījumu izpildei noteikto termiņu.
  12. Pēc precizējumu pētniecības pieteikumā saņemšanas vērtēšanas komisija precizētos pētniecības pieteikumus izvērtē atbilstoši kritērijiem, kuru izpildei tika izvirzīti papildu nosacījumi, un aizpilda pētniecības pieteikuma vērtēšanas sadaļu Postdoc informācijas sistēmā.
  13. Ja pētniecības pieteikuma iesniedzējs neizpilda LZP lēmumā par pētniecības pieteikuma apstiprināšanu ar nosacījumu ietvertos nosacījumus vai neizpilda tos LZP lēmumā noteiktajā termiņā, vērtēšanas komisija atkārtoti sniedz atzinumu par pētniecības pieteikuma apstiprināšanu ar nosacījumu atbilstoši atlases nolikumā noteiktajai kārtībai. Ja kāds no atkārtotajā LZP lēmumā noteiktajiem nosacījumiem netiek izpildīts vai netiek izpildīts LZP lēmumā noteiktajā termiņā, pētniecības pieteikums uzskatāms par noraidītu.

1. **LĒMUMA PIEŅEMŠANA PAR PĒTNIECĪBAS PIETEIKUMA APSTIPRINĀŠANU, APSTIPRINĀŠANU AR NOSACĪJUMU VAI NORAIDĪŠANU** **UN PAZIŅOŠANAS KĀRTĪBA**
   1. Pamatojoties uz vērtēšanas komisijas atzinumu, LZP izdod lēmumu (turpmāk – lēmums) par:
      1. pētniecības pieteikuma apstiprināšanu;
      2. pētniecības pieteikuma apstiprināšanu ar nosacījumu;
      3. pētniecības pieteikuma noraidīšanu.
   2. Lēmumu par pētniecības pieteikuma apstiprināšanu pieņem, ja pētniecības pieteikums atbilst šādiem nosacījumiem:

7.2.1. pētniecības pieteikums atbilst administratīvās un atbilstības rādītāju kvalitātes vērtēšanas kritērijiem;

7.2.2. ārvalstu ekspertu konsolidētajā vērtējumā par pētniecības pieteikuma zinātnisko kvalitāti ir saņēmis ne mazāk kā 3 punktus pirms koeficientu pārrēķina katrā no zinātniskās kvalitātes vērtēšanas kritērijiem, un pēc koeficientu pārrēķiniem kopā vismaz 3 punktus;

7.2.3. tā apstiprināšanai attiecīgajā atlases kārtā ir pietiekams finansējums.

* 1. Lēmumu par pētniecības pieteikuma apstiprināšanu ar nosacījumu pieņem, ja:

7.3.1. pētniecības pieteikums neatbilst kādam no pētniecības pieteikuma administratīvās un atbilstības rādītāju kvalitātes vērtēšanas kritērijiem;

7.3.2. ārvalstu ekspertu vērtējumā par pētniecības pieteikuma zinātnisko kvalitāti ir saņēmis ne mazāk par 3 punktiem pirms koeficientu pārrēķiniem katrā no zinātniskās kvalitātes vērtēšanas kritērijiem un pēc koeficientu pārrēķiniem kopā vismaz 3 punktus;

7.3.3. apstiprināšanai attiecīgajā atlases kārtā ir pietiekams finansējums.

* 1. Pētniecības pieteikuma iesniedzējam jāveic LZP pieprasītie precizējumi un papildinājumi lēmumā par pētniecības pieteikuma apstiprināšanu ar nosacījumu noteiktajā termiņā, lai pētniecības pieteikums pilnībā atbilstu pētniecības pieteikuma administratīvās, atbilstības un iznākuma rādītāju kvalitātes vērtēšanas kritērijiem.
  2. Lēmumu par pētniecības pieteikuma noraidīšanu pieņem, ja:
     1. Pēc koeficientu pārrēķiniem kādā no zinātniskās kvalitātes vērtēšanas kritērijiem vai pēc koeficientu pārrēķiniem kopā mazāk kā 3 punktus;
     2. pētniecības pieteikums neatbilst Latvijas viedās specializācijas stratēģijas mērķu sasniegšanai vai specializācijas jomu attīstībai;
     3. neatbilst pētniecības pieteikuma administratīvās un atbilstības rādītāju kvalitātes vērtēšanas kritērijiem;
     4. pētniecības pieteikuma apstiprināšanai attiecīgajā atlases kārtā nav pietiekams finansējums.
  3. Ja pētniecības pieteikums ir noraidāms finansējuma nepietiekamības dēļ attiecīgajā pētniecības pieteikumu atlases kārtā, pētniecības pieteikumu iekļauj rezerves sarakstā.
  4. Ja pētniecības pieteikums ir apstiprināts ar nosacījumu, pēc precizējumu iesniegšanas vērtēšanas komisija atkārtoti izvērtē tos kritērijus, kurus LZP bija noteikusi kā precizējamus/papildināmus. Pamatojoties uz vērtēšanas komisijas atzinumu, LZP pieņem lēmumu:

7.7.1. par pētniecības pieteikuma nosacījumu izpildi, ja ar precizējumiem pētniecības pieteikumā ir izpildīti visi lēmumā izvirzītie nosacījumi;

7.7.2. atkārtoti pieņem lēmumu par pētniecības pieteikuma apstiprināšanu ar nosacījumu, ja lēmumā par pētniecības pieteikuma apstiprināšanu ar nosacījumu ietvertie nosacījumi nav izpildīti.

7.8. Pēc atkārtoto precizējumu pētniecības pieteikumā iesniegšanas, vērtēšanas komisija tos izvērtē atbilstoši kritērijiem, kuru izpildei tika izvirzīti papildu nosacījumi, un sniedz atzinumu par nosacījumu izpildi. Pamatojoties uz vērtēšanas komisijas atzinumu, LZP pieņem lēmumu par:

7.8.1. pētniecības pieteikuma nosacījumu izpildi, ja ar precizējumiem pētniecības pieteikumā ir izpildīti visi lēmumā izvirzītie nosacījumi;

7.8.2. pētniecības pieteikuma nosacījumu neizpildi un pētniecības pieteikuma noraidīšanu, ja pētniecības pieteikuma iesniedzējs neizpilda noteiktos nosacījumus vai neizpilda tos noteiktajā termiņā. (Pētniecības pieteikumam iesniedzējs nosacījumu izpildi var veikt ne vairāk kā divas reizes).

7.9. Lēmumu par pētniecības pieteikuma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi LZP sagatavo elektroniska dokumenta formātā un pētniecības pieteikuma iesniedzējam paziņo normatīvajos aktos noteiktajā kārtībā. Lēmumā par pētniecības pieteikuma apstiprināšanu tiek iekļauta informācija par līguma slēgšanas procedūru.

7.10. Finansējums atlases kārtā tiek piešķirts pētniecības pieteikumiem, kas kopsummā ieguvuši lielāko punktu skaitu par to atbilstību zinātniskās kvalitātes vērtēšanas kritērijiem.

7.11. Gadījumā, ja vairāki pētniecības pieteikumi saņēmuši vienādu punktu skaitu, prioritāri atbalstāmi tie pētniecības pieteikumi, kuri saņēmuši lielāku punktu skaitu zinātniskās kvalitātes vērtēšanas kritērijā “Ietekme”. Ja tie ir saņēmuši vienādu punktu skaitu zinātniskās kvalitātes vērtēšanas kritērijā “Ietekme”, tad atbalstāmi ir tie pētniecības pieteikumi, kuri saņēmuši lielāku punktu skaitu zinātniskās kvalitātes vērtēšanas kritērijā “Izcilība”. Ja tie ir saņēmuši vienādu punktu skaitu arī zinātniskās kvalitātes vērtēšanas kritērijā “Izcilība”, prioritāri atbalstāmi tie pētniecības pieteikumi, kuri pētniecības pieteikumā ir paredzējuši starptautisko mobilitāti.

* 1. Ja kāds no atbalstītajiem pētniecības pieteikumu iesniedzējiem atsauc pētniecības pieteikumu vai neparaksta līgumu par pētniecības pieteikuma īstenošanu, vērtēšanas komisija no rezerves saraksta izvēlas to pētniecības pieteikumu, kas attiecīgajā sarakstā kopsummā ieguvis nākamo lielāko punktu skaitu un vērtēšanas komisijai izvirza priekšlikumu par tā apstiprināšanu.
  2. Informāciju par apstiprināto pētniecības pieteikumu publicē LZP tīmekļa vietnē [www.lzp.gov.lv](http://www.lzp.gov.lv).

1. **PĒTNIECĪBAS PIETEIKUMA DATU PĀRVALDĪBAS PLĀNA IZVEIDOŠANA**

8.1. Lai nodrošinātu pētniecības datu pārvaldību, pētniecības pieteikuma iesniedzējs ne vēlāk ka trīs mēnešu laikā no pētniecības pieteikuma īstenošanas uzsākšanas datuma izveido pētniecības pieteikumā īstenotā pētījuma pētniecības datu pārvaldības plānu (turpmāk – datu pārvaldības plāns)[[2]](#footnote-3).

8.2. Ne vēlāk kā trīs mēnešu laikā no pētniecības pieteikuma īstenošanas uzsākšanas pētniecības pieteikuma iesniedzējs aizpilda informācijas sistēmā laukus, kurā norāda: kādā informācijas platformā ir izveidots un tiek uzturēts datu pārvaldības plāns, datu pārvaldības plāna pieejas adresi, norādot arī informāciju, vai ir plānota pieeja pētniecības pieteikuma īstenošanas laikā izveidotajiem datiem (sīkāku skaidrojumu skat. Izglītības un zinātnes ministrijas Latvijas atvērtās zinātnes stratēģija 2021.-2027. gadam), kā arī, ja ir plānota atvērtā pieeja datiem, norādīt termiņu, kad šāda pieeja tiek nodrošināta/uzsākta.

8.3. Pētniecības pieteikuma iesniedzējs var aktualizēt datu pārvaldības plānu un veidot tajā paredzētās datu kopas pētniecības pieteikuma īstenošanas laikā, kā arī viena mēneša laikā pēc pētniecības pieteikuma īstenošanas noslēguma.

1. **PAPILDU INFORMĀCIJA**

9.1. Jautājumus par pētniecības pieteikuma sagatavošanu un iesniegšanu nosūta uz elektroniskā pasta adresi [pasts@lzp.gov.lv](mailto:pasts@lzp.gov.lv). Atbildes uz pētniecības pieteikumu iesniedzēju iesūtītajiem jautājumiem nosūta elektroniski. Jautājumus iesniedz ne vēlāk kā 2 darba dienas līdz pētniecības pieteikuma iesniegšanas beigu termiņam.

9.2. Līguma projekta teksts par pētniecības pieteikuma īstenošanu līguma slēgšanas procesā var tikt precizēts (Pētniecības pieteikumu trešās atlases kārtas nolikuma 4. pielikums).

Pielikumi:

1. pielikums. Pētniecības pieteikuma iesnieguma aizpildīšanas metodika ar pielikumiem;

2. pielikums. Pētniecības pieteikumu administratīvās un atbilstības rādītāju kvalitātes vērtēšanas metodika;

3. pielikums. Pētniecības pieteikumu zinātniskās kvalitātes vērtēšanas vadlīnijas un kritēriji ar pielikumiem;

4. pielikums. Līguma par pētniecības pieteikuma īstenošanu projekts.

1. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-2)
2. Informācija par prasībām datu pārvaldības plāna sagatavošanai skatīt Latvijas Zinātnes padomes tīmekļa vietnē <https://www.lzp.gov.lv/lv/dokumenti-un-informativie-materiali-1119> [↑](#footnote-ref-3)